Baarle-Hertog

Baarle-Hertog (nederlande: [BA:Rl'-HERtoĥ]) estas municipo en Flandrio, la nederlandlingva norda parto de Belgio. Ĝi apartenas al la Flandra Regiono, al la provinco Antverpeno kaj al la distrikto (arondismento) Turnhout - unu el tri distriktoj de la provinco. Komence de januaro 2016 ĝi havis 17 737 loĝantojn, komence de 2025 3 083 loĝantojn, sur areo de 7,42 kvadrataj kilometroj. Tio rezultigas loĝdenson de 415 loĝantoj/km². Kune kun la nederlanda komunumo Baarle-Nassau ĝi formas la vilaĝon Baarle. Baarle-Hertog konsistas el 22 eksklavoj kaj parto, kiu limas rekte al la Belga limo kun la vilaĝeto Zondereigen. La limoj de Baarle-Hertog estas historia kuriozaĵo, kaj estas tre malsimplaj. Baarle-Hertog konsistas el 24 eroj de lando, el kiuj 20 estas ĉirkaŭitaj de la nederlanda komunumo de Baarle-Nassau. Ene de tiuj ĉi (belgaj) eksklavoj, estas ankaŭ 7 nederlandaj enklavoj, kiuj apartenas al la nederlanda komunumo de Baarle-Nassau. La limo estas tiel komplika, ke kelkaj stratoj kaj domoj estas dividitaj inter la du landoj. Onidire, ke kiam nederlanda leĝo devigis ke (nederlandaj) restoracioj fermu pli frue ol la belgaj, en kelkaj restoracioj la klientoj devis nur movi siajn tablojn al la belga flanko. Galerio Vidu ankaŭ Duobla urbo Baarle-Nassau Eksteraj ligiloj Oficiala retejo de la komunumo (nederlande) Fotoj de Baarle-Hertog kaj Baarle-Nassau (angla teksto) Arkivigite je 2006-04-26 per la retarkivo Wayback Machine Mapoj kaj historio de Baarle (angla teksto)